Clara (Cuqui) Nicola

Clara (Cuqui) Nicola (naskiĝis en 1926 je Havano en Cuba — mortis la 14-a de julio 2017) estis elstara kuba gitaristino kaj edukistino.
Ŝi estis fratino de Isaac Nicola, kiu mortis en 1997. En 2012 ŝi estis distingata per la premio “Cubadisco de Honor”.

 Kariero 
Clara (Cuqui) Nicola studis gitaron ĉe sia patrino Clara Romero de Nicola, renoma gitaristo kaj fondinto de la moderna Kuba Skolo de Gitaro, kaj ŝi finstudis ĉe la Urba Konservatorio de Havano.Giro, Radamés: Leo Brouwer y la guitarra en Cuba. Editorial Letras cubanas. La Habana, Cuba, 1986. pj. 41-43. Ŝi ankaŭ partoprenis aktive sub kuratoreco de sia patrino en la porinfana societo pri belaj artoj SIBA, junulara sekcio de la kulturinstitucio “Pro-Arte Musical.”

 Verkado 
Post la Kuba Revolucio de 1959 Clara (Cuqui) Nicola kunlaboris kun sia frato Isaac Nicola same kiel kun aliaj gitaristoj kaj profesoroj kiel Marta Cuervo je la enkonduko de unueca metodo por instrui gitarludon je la muziklernejoj en Kubo. Ŝi realigis valoran kontribuon al la disvolvo de sistema nacia pedagogio de gitarado.

Cuqui Nicola laboris kiel profesoro en la Escuela Nacional de Instructores de Arte (ENIA). Olga Díaz Sampera en Cubanosfamosos.com Inter siaj multaj lernintoj estas menciendaj la fama kuba ĵazgitaristo Carlos Emilio Morales,Carlos Emilio Morales ĉe Ecured kaj komponisto Edesio Alejandro.

Ŝi ankaŭ laboris kiel konsultanto de televidprogramoj kiel ekzemple “Aficionados en TV” de 1967 ĝis 1968.El blog de Pedraza Ginori: MIS PROGRAMAS DE TELEVISIÓN (1)

 Vidu ankaŭ 
 Kuba muziko

 Eksteraj ligiloj 
 Marta María Ramírez pri Kubo kaj la kuba gitarskolo 
 Jesús Dueñas Becerra: Isaac Nicola. Hijo y padre de la Escuela Cubana de Guitarra. 

 Referencoj 

Kategorio:Kubaj klasikaj gitaristoj
Kategorio:Klasikaj muzikistoj de la 20-a jarcento
Kategorio:Kubaj muzikpedagogoj